laion/Wikipedia-Exotic huggingface dataset:
MAC-10

See artikkel räägib relvast. Operatsioonisüsteemi kohta vaata artiklit macOS. Laulu kohta vaata artiklit Mac 10 (laul). Räppari kohta vaata artiklit Mack 10. MAC-10 on Ameerika Ühendriikide püstolkuulipilduja või automaatpüstol, mille arendas välja relvur Gordon Ingram ja mida tootis ettevõte Military Armament Corporation. See kasutab kas padrunit .45 ACP või 9×19mm Parabellum. Relvale konstrueeriti ka kaks summutimudelit, mis teevad selle vaiksemaks ja automaattulega lihtsamini kontrollitavaks. Military Armament Corporation ise oma Model 10 kohta nime MAC-10 ei kasutanud, see on tulnud pigem edasimüüjatelt ja kogujatelt. Relva poolautomaatne versioon oli kümmekond aastat Kongressi otsusega Ameerika Ühendriikides keelatud.  Ameerika Ühendriigid  Boliivia  Brasiilia  Colombia  Dominikaani Vabariik  Guatemala  Hispaania  Honduras  Iisrael  Iraan  Jordaania  Jugoslaavia  Kreeka  Liibanon  Lõuna-Korea  Malaisia  Maroko  Mehhiko  Poola  Portugal  Saudi Araabia  Suurbritannia  Tai  Tšiili  Uruguay  Venezuela Liibanoni Väed Ulsteri Vabatahtlike Vägi McQ MGP-15 (püstolkuuliipilduja) Minebea PM-9 Saab Bofors Dynamics CBJ-MS Tüüp 77 (püstolkuulipilduja) Škorpion Lee E. Russel (1985). Grenada 1983. Lk 41. Miletich, John (2003). Homicide Investigation: An Introduction. Scarecrow Press. Lk 134. "MAC Ingram M10 / M11 (USA)". Weapon.ge – Modern Firearms Encyclopedia. Originaali arhiivikoopia seisuga 7. august 2016. Vaadatud 11. juunil 2011. "Operation and Maintenance Manual: Military Armament Corporation" (PDF). Military Armament Corporation. Dartford, Mark, toim (1985). Modern Warfare. London: Marshall Cavendish Books. ISBN 0-86307-325-5.
Adriana Brownlee

Adriana Brownlee (sündinud 20. juunil 2001 Londonis) on Briti alpinist, motovarju piloot ja seiklussportlane. Mägironijana tõusis ta 2022. aasta juulis 21-aastaselt K2 (8611 m) tippu. Veebisaidi 8000ers andmeil oli 2023. aasta detsembri seisuga Adriana Brownlee tõusnud 13 üle 8000 meetri kõrguste mägede tippu, kuid täpsustusega, et 2021. aastal Manaslu tipputõusul jõudis Brownlee vaid eeltippu (tähistus C2). 2023. aastal asutas ta koos Gelje Sherpaga mägigiidi teenust pakkuva ettevõtte AGA Adventures. 21-year-old becomes youngest woman to climb K2. uk.news.yahoo.com, 3. august 2022 14 8K Transition Table. 8000ers.com Angela Benavides. "Gelje Sherpa on His New Route Up the South Side of Cho Oyu". explorersweb.com, 12. juuni 2024 People born in 1992 month 11. webb-site.com
1831

◄ | 18. sajand | 19. sajand | 20. sajand | ► ◄ | 1800. aastad | 1810. aastad | 1820. aastad | 1830. aastad | 1840. aastad | 1850. aastad | 1860. aastad | ► ◄◄ | ◄ | 1827 | 1828 | 1829 | 1830 | 1831 | 1832 | 1833 | 1834 | 1835 | ► | ►► 1831. aasta (MDCCCXXXI) oli 19. sajandi 31. aasta. 16. aprill (vkj 4. aprill) – Tartus alustas tegevust Teaduslik Vestlusring. ... 9. märts – kuningas Louis Philippe moodustas oma Alžiiri peakorteris Prantsusmaa võõrleegioni. 30. august – Michael Faraday demonstreeris elektritransformaatorit, millega saab muuta vahelduvvoolu pinget. Michael Faraday avastas induktsioonivoolu nähtuse. 27. veebruar – Nikolai Ge, vene maalikunstnik 29. juuni – Gustav Ernst Victor Reyher, baltisaksa arstiteadlane 19. november – James A. Garfield, USA 20. president ... Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 123
Dawa Yangzum Sherpa

Dawa Yangzum Sherpa, ka Dawa Yangzum (sündinud 1990 Dolkhā ringkonnas Bāgmatī provintsis) on Nepali šerpa alpinist ja mägigiid. Ta on alates 2017. aastast esimene Nepali naismägironija, kes on saanud rahvusvahelise mägigiidi tunnistuse. Veebisaidi 8000ers andmeil oli 2024. aasta jaanuari seisuga Dawa Yangzum tõusnud 13 kaheksatuhandelise tippu. Dawa Yangzum üritas 2023. aastal ronida enda nimistus viimase kaheksatuhandelise tippu (Xixabangma (8027 m)), kuid see nurjus lumelaviini tõttu. Ka aasta hiljem ei tulnud mäele minekust midagi välja, sest paljukäidud tõusumarsruudid on mäe põhjaküljel Tiibetis. Kuid aprillis 2024 väljastas Hiina mägironimisamet teate, et nad ei luba ronimistegevust Cho Oyus ja Xixabangmas. Dolakhas Dawa Yangzum becomes countrys first female international mountain guide. thehimalayantimes.com, 28. detsember 2017 New 8K Collectors Table Women. 8000ers.com China closes Shishapangma, Cho Oyu shattering 14-peak dream of many climbers. thehimalayantimes.com, 23. aprill 2024  Dawa Yangzum Sherpa – pildid, videod ja helifailid Wikimedia Commonsis
Venemaa Keisririigi Välisministeerium

Venemaa Keisririigi Välisministeerium (vene keeles Министе́рство иностранных дел Российской империи) oli Venemaa välispoliitika eest vastutav ministeerium aastatel 1802–1917. Ministeeriumi asutas 8. septembril 1802 dekreediga "Ministeeriumite asutamisest" keiser Aleksander I. Varem välispoliitikat kujundanud Välisasjade Kolleegium jäeti valitsusasutusena välisministeeriumi haldusalasse alles kuni aprillini 1832. Aastal 1832 antud dekreedi "Välisministeeriumi moodustamisest" järgi olid välisministeeriumi haldusalas nõukogu, Aasia Osakond, Välisasjade Osakond, Siseasjade Osakond, Majandus- ja Raamatupidamisasjade Osakond ning kolm arhiivi, kaks Peterburis ja üks Moskvas. Aastatel 1905–1917 oli välisministeerium üks Venemaa Keisririigi Ministrite Nõukogu ministeeriumitest. See likvideeriti ametlikult veebruarirevolutsiooniga 2. märtsil 1917, kuigi osaliselt jäi välisministeerium samal kujul Ajutine Valitsuse ajal tööle oktoobrini. Venemaa Keisririigi Välisministeeriumi õigusjärglane oli 1923. aastal moodustatud Nõukogude Venemaa Välisministeerium (hilisem NSV Liidu Välisministeerium). Venemaa Föderatsiooni välisministrite loend
Prantsuse-Vene liit

See artikkel räägib 19. sajandi lõpus sõlmitud liidust. 20. sajandi liidu kohta vaata artiklit Prantsuse-Nõukogude vastastikuse abistamise leping. Prantsuse-Vene liit (prantsuse keeles Alliance Franco-Russe, vene keeles Франко-Русский Альянс; ka Kaksikantant või Prantsuse-Vene lähenemine) oli 1891.–1894. aastal sõlmitud lepingute tulemusel moodustunud liit, mis kestis aastani 1917. Prantsusmaal ja Venemaal tekkisid ühised huvid Saksamaa tugevnemise, 1882. aasta Kolmikliidu (Saksamaa, Austria-Ungari ja Itaalia) ning mõlema riigi pingete tõttu Saksamaaga. Eeldused liidulepingust tekkisid ka ühiste majandushuvide ja -koostöö tõttu. Esimese maailmasõja põhjused Prantsusmaa välisliidud Prantsusmaa liitumine esimese maailmasõjaga Rahvusvahelised suhted (1814–1919) Sõjaliste liitude loend Liit (poliitika) Antant Albrecht-Carrié, René. A Diplomatic History of Europe Since the Congress of Vienna (1958) Bovykin, V. I., & Spring, D. W. (1979). The Franco–Russian Alliance. History, 64(210), 20–35. Hamel, Catherine. La commémoration de l’alliance franco-russe : La création d’une culture matérielle populaire, 1890-1914 (French) (MA thesis, Concordia University, 2016) ; online Kennan, George Frost. The fateful alliance: France, Russia, and the coming of the First World War (1984) ; covers 1890 to 1894. Keiger, John F. V. (1983). France and the origins of the First World War. Macmillan. ISBN 9780333285527. Keiger, J.F.V. France and the World since 1870 (2001) Mansergh, Nicholas (1949). The Coming of the First World War. London: Longmans Green and Co. Otte, T. G. "From 'War-in-Sight' to Nearly War: Anglo–French Relations in the Age of High Imperialism, 1875–1898," Diplomacy and Statecraft (2006) 17#4 pp 693–714. Rich, Norman. Great power diplomacy, 1814-1914 (1992) pp 216-62, 391-407. Taylor, A.J.P. The struggle for mastery in Europe, 1848-1918 (1954), pp 325–345 Lepingu tekst (inglise keeles)
Vadžra

Vadžra või vajra (sanskriti keeles वज्रम् vajra; tiibeti keeles རྡོ་རྗེ། rdo rje või dorje; hiina keeles ⾦剛 jingang; jaapani keeles kongō) on vanaindia mütoloogias algupäraselt veedade jumala Indra välgusarnane relv, millega ta võis purustada kõike. Vadžra ise oli aga purustamatu. Hiljem hakkas vadžra tähendama ka teemanti. Vadžra on oluline mõiste ja sümbol nii hinduismis, budismis kui džainismis. Sanskriti tekstides esineb "vajra" nii välgu kui teemanti tähenduses. Selle sõna algupära pole päris selge. See võib pärineda proto-indoeuroopa tüvest "weg" tähendusega "võimsaks saama" või "võimas olla". On oletatud ka seost proto-soomeugri tüvega “vaśara”. Vadžra on oluline sümbol budismis, väljendades virgumise purustamatut ja hävimatut loomust. Vadžra sümboolika on keskne vadžrajaanas, mille nimetus on sellest tuletatud. Konkreetse sümbolina esineb vadžra erilise kahe poolega saua kujul, millel on kummaski otsas üks, kolm, viis või üheksa haru ja keskel käepide. See on paljude buddhade, bodhisattvate ja idamite atribuut, sageli on vadžra paaris kellukesega (sanskriti keeles ghaṇṭā; tiibeti keeles dril bu), mille käepide sarnaneb vadžrale. Vadžra sümboliseerib aktiivsust, mehelikkust, kaastunnet ja vahendeid (sanskriti keeles upāya), kelluke aga passiivsust, naiselikkust ja mõistmist (sanskriti keeles prajñā). Dorje Vadžra perekond Vadžrasattva Symbols Archive. World Symbols and Their Meanings Asko Parpola (2015). The Roots of Hinduism: The Early Aryans and the Indus Civilization. Oxford University Press. ISBN 978-0-19-022691-6. Parpola, Asko; Carpelan, Christian (2005). Edwin Francis Bryant; Laurie L. Patton (eds.). The Indo-Aryan Controversy: Evidence and Inference in Indian History. Routledge. ISBN 978-0-7007-1463-6. Tõnn Sarv. Etüüd-fantaasia. – Teater. Muusika. Kino nr 11, 2021, lk 98-103. Ida mõtteloo leksikon: Vadžra.[1] Käesolevas artiklis on kasutatud "Ida mõtteloo leksikoni" materjale.
Cucq

Cucq (mitteametlikult ka Cucq-Trépied-Stella-Plage) on vald Põhja-Prantsusmaal Pas-de-Calais' departemangus. Cucq koosneb kolmest külast: Cucq ise, Trépied põhjas ja Stella-Plage läänes. Stella rand luidetest Merovingide ajal Cucqi, Le Touquet', Merlimonti and Bercki praegune maastik kas soo- või mõõnaala. Tasapisi meri taganes ja soid katsid liiv ja luited. Cucqi ja Trépiedi rohuga kaetud luited on sajanditepikkuse rannikuliikumise tulemus. Mõõna ajal tuule poolt puhutud alumise ranna liiv kogunes ja moodustas piki rannikut luidete kordoni. Cucq või Cuc keldi keeles tähendas "kõrgust, küngast" või ladina keeles "kindlust". Linn asus algselt läheduses asuvatest teistest luidetest veidi kõrgemal, millest on välja kujunenud võrdlus ja nimi Cucq või Cuck või Cucques. Trépied on nii nimetatud linna kolmnurkse kontuuri tõttu. 1819. aastal otsustas valitsus müüa endise Püha Josse kloostri valduse maa, mis konfiskeeriti Prantsuse revolutsiooni ajal. 1600 ha Trépiedi küülikukolooniat müüdi 1837. aastal Jean-Baptiste Dalozile. Kogu maatükile istutati männid. Suurem osa sellest piirkonnast sai hiljem 1912. aastal tuntumaks kui Le Touquet, eraldi vald. Canche'i jõe kallastel asus kunagi Trépiedi sadam rohkem kui kolmekümne kalapaadiga. 150 meest elasid merest, varustades kalaga Amiensi, Abbeville'i ja Beauvais' turge. 20. sajandil hakkas Stella-Plage kujunema turismilinnaks. Aastatel 1914-1920 lükkas Stella-Plage'i rajamise plaanid ootele Esimene maailmasõda, kuid alates 1925. aastast avati Stella "kliimajaamaks" ning see meelitas kohale puhkajaid Pariisist ja Lille'ist. Teises maailmasõjas tehti Stella maatasa, välja arvatud kaks villat, mis jäid konflikti lõpuni terveks. Iga veebruari alguses toimuvad rannas mootorrattavõistlused, mida tuntakse Enduropalina (endine Le Touquet' enduro). Matthieu Bataille, Prantsusmaa 2006. aasta judomeister ja 2007. aasta judo maailmameistrivõistluste pronks Pauline Parmentier, elukutseline tennisist Michael Curtis "Yogi" Stewart, mängis korvpalliliigas NBA Atlanta Hawksi eest Pauline Crammer, naiste jalgpallur Ophélie David, suusataja Répertoire géographique des communes, vaadatud 26.10.2015. Populations légales 2021
Hirmuse raudteepeatus

Hirmuse raudteepeatus oli raudteepeatus Ida-Viru maakonnas praeguses Alutaguse vallas Soonurme külas Sonda–Mustvee raudteeliinil. Hirmuse jaamas oli 2 teed ja kuuri meenutav palkidest ootepaviljon. Jaama lähedal oli pallastliiva karjäär raudtee vajadusteks. Eesti kitsarööpmelised raudteed
Õilisusuline

Õilisusuline (slaavi keeles благоверный, kreeka keeles εὐσεβής eusebēs, ladina keeles pius), varem kasutatud ka tõlget õigeusuline, on õigeusu kirikus tiitel, millega nimetatakse kuninga- või vürstisoost pühakut, kes pärimuse järgi elas õiglast elu ning on seepärast kanoniseeritud. Tiitlit ei anta märtreile ja usukannatajaile hoolimata nende seisusest. Raidkirjades esineb see sõna antiikajal keisrite epiteedina, kes olid võrdselt pühendunud nii poliitikale kui ka religioonile. Kostantinoopoli patriarhaadis kasutati sõna Bütsantsi keisrite ja nende abikaasade kohta õigeusu kirikukogude ajal, kuid hiljem võtsid selle tiitli kasutamise üle kohalikud patriarhaadid ja kirikud, sh Moskva patriarhaat. Vene tuntuimad õilisusulised pühakud on Neeva Aleksander, kelle Moskva patriarhaat kanoniseeris 1547. aastal, ja Andrei Bogoljubski, kes kanoniseeriti 1721. aastal. EAÕK kirikukalendris on õilisusulistena nimetatud veel Bütsantsi keiser Marcianus ja keisrinna Pulcheria (srn 453), Novgorodi vürstinna Anna (Ingegerd Olofsdotter, srn 1050), Vsevolod Mstislavitš, Pihkva imetegija (srn 1138), Iveeria kuninganna Tamar (srn 1213), Bulgaaria valitseja Boris I (srn 907), Serbia kuninganna Angelina Branković (srn 16. saj). БЛАГОВЕРНЫЙ. - Православная Энциклопедия Благоверный. - Энциклопедический словарь Брокгауза и Ефрона Brief Overview of εὐσεβής (Strong G2152 eusebēs). - Biblical Keywords
Lümatu raudteejaam

Lümatu oli raudteejaam Ida-Viru maakonnas endisel Sonda–Mustvee raudteel 13,32 km kaugusel Sondast Lümatu külas. Lümatu jaamas oli 3 jaamateed ja väike puidust jaamahoonebarakk. Jaamast said alguse kaks metsaveo haruteed, esimene pikkusega 2,8 km suunaga läände ja teine pikkusega 3,2 km suunaga itta. Jaam suleti 1972. aastal seoses Sonda–Avinurme raudteelõigu sulgemisega. Eesti kitsarööpalised raudteed
Jõepere raudteepeatus

Jõepere raudteepeatus oli raudteepeatus Sonda–Mustvee raudteeliinil Lääne-Virumaal Kaukvere küla territooriumil. Kuni 1926. aastani lõppes Sondast algav metsaveo raudtee Jõeperel. Sondast Jõepereni oli 17,9 km. Jõeperes oli hiljem 2 teed ja toimusid ka rongide vahetused. Eesti kitsarööpmelised raudteed; raudtee.eu
Kurt Riezler

Kurt Riezler (11. veebruar 1882 München – 5. september 1955 München) oli Saksa filosoof ja diplomaat. Ta oli nii Saksa Keisririigi kui Weimari Vabariigi valitsuste kõrge nõunik, rääkis läbi Saksamaa suhtumise oktoobrirevolutsiooni ja pani kokku 1914. aasta Septembriprogrammi, milles täpsustati Saksamaa eesmärke esimeses maailmasõjas. Tema märkmete postuumne avaldamine tõi 1960. aastatel Saksa ajaloolaste seas kaasa nn Fischeri skandaali. Erdmann, Karl Dietrich, toim (1972). Kurt Riezler: Tagebücher, Aufsätze, Dokumente. Göttingen: Vandenhoeck & Ruprecht.; Neuausgabe 2008. Heuss, Theodor (1956). "A Word in Memory of Kurt Riezler". Social Research. 23. Rutkoff, Peter M. (1998). New School: A History of the New School for Social Research. New York: Simon & Schuster. ISBN 0-02-927200-9. Strauss, Leo (1959). What Is Political Philosophy? And Other Studies. Glencoe, IL: The Free Press. ISBN 0-226-77713-8. Thompson, Wayne C. (1980). In the Eye of the Storm: Kurt Riezler and the Crises of Modern Germany. Iowa City: University of Iowa Press. ISBN 0-87745-094-3. Thompson, Wayne C. (1978). "The September Program: Reflections on the Evidence". Central European History. 11 (4): 348–354. DOI:10.1017/S0008938900018823. S2CID 145256206.
Lippoja raudteepeatus

Lippoja raudteepeatus oli raudteepeatus Sonda–Mustvee raudteeliinil Lääne-Virumaal praeguse Paasvere küla territooriumil. Lippojal oli lisaks peateele ka tupiktee metsamaterjalide väljaveoks, jaamas olevat olnud ka midagi jaamabaraki taolist. Lippoja Kitsarööpmeline raudtee Eestis Eesti kitsarööpmelised raudteed; raudtee.eu
Kantrimuusikute loend

Siin on loetletud tuntud kantrimuusika lauljaid: Eddie Arnold Billy Ray Cyrus Garth Brooks Ed Bruce Glen Campbell Johnny Cash Patsy Cline David Allan Coe John Denver Merle Haggard George Hamilton IV ("Abilene", 1963, US country #1, US#15) Emmylou Harris Faith Hill Waylon Jennings Toby Keith Kris Kristofferson Loretta Lynn Mindy McCready Roger Miller Eddie Montgomery Bill Monroe Kacey Musgraves Willie Nelson Buck Owens Dolly Parton Jim Reeves Marty Robbins Jimmy Rogers Kenny Rogers Boz Scaggs Taylor Swift Shania Twain Hank Williams III Hank Williams juunior Hank Williams seenior
Saru raudteepeatus

Saru raudteepeatus oli raudteepeatus (ehk teivasjaam) Valga–Mõniste kitsarööpmelisel raudteel Võrumaal Sarus. Saru peatuses toimus metsamaterjali laadimine ja see asus Valgast 36,1 km kaugusel. Endise peatuse ja raudteetrassi asukoht jääb tänapäeval Saru Lauavabriku territooriumile. Eesti kitsarööpmelised raudteed Foto: Valga - Mõniste kitsrööpmelise raudtee rong Saru lauatehase juures; muis.ee
Pahupidi

"Pahupidi" (inglise keeles "Inside Out") on 2015. aastal valminud Ameerika Ühendriikide animafilm. Filmi režissöör on Pete Docter, stsenaristid Meg LeFauve ja Josh Cooley. Filmi tootjad on Walt Disney Pictures ja Pixar. Ametlik koduleht Pahupidi andmekogus IMDb (inglise)
Pahupidi 2

"Pahupidi 2" (inglise keeles "Inside Out 2") on 2024. aastal valminud Ameerika Ühendriikide animafilm. Filmi režissöör on Kelsey Mann, stsenaristid Meg LeFauve ja Dave Holstein. Filmi tootjad on Walt Disney Pictures ja Pixar. Ametlik koduleht Pahupidi 2 andmekogus IMDb (inglise) Uus trailer! YouTube'is
Lilli (Mulgi)

Lilli on küla Viljandi maakonnas Mulgi vallas (varem Karksi vallas) Läti piiri ääres. Kuni 1977 oli küla nimi Peraküla, ka Polli-Peraküla. Lilli oli vaid alevik küla keskuses. Külas asub Lilli külamaja, kus tegutseb ka Lilli raamatukogu. Varem on külas tegutsenud Peraküla kool, Ruhijärve veski ja Lilli meierei. Külas asub Ruhijärv, mille kaitseks on moodustatud Ruhijärve hoiuala. Järvest saab alguse Ruhja jõgi, mis voolab läbi küla Lätti. Väiksematest järvedest asuvad seal ka Alatsi järv ja Lilli järv. Alatsi järv on Teringi rabas ja raba kaitseks on moodustatud Teringi maastikukaitseala. Lilli järve läbib Ruhijärve suubuv Lilli oja. Samuti jääb külla väike osa Tündre järvest ning osa Tündre looduskaitsealast. Alatsi järvest voolab Tündre järve Tündre oja. Kaitsealadest on külas ka Alliku liigikaitseala. Rändrahnudest asub külas kaitsealune Viirapuu rändrahn. Viirapuu rändrahn Alatsi järv Kultuurimälestistest asuvad külas asulakoht, kalmistu, Ussikivi ning ohverdamiskohad Lilli Hiiemägi ja Annemägi. Rahvaarv on antud 1. jaanuari seisuga. Nava lava Ruhja jõgi Maa-amet, vaadatud 21.11.2020. Statistikaameti statistika andmebaas, vaadatud 27.04.2024. Eesti haldus- ja asustusjaotuse klassifikaator, vaadatud 9.06.2014. Annemäe ohvrikivi kogub endiselt ande Postimees, 25. mai 2009
Andrew Lock

Andrew Lock (sündinud 26. detsembril 1961) on Austraalia alpinist. Ta on tõusnud kõigi (14) üle 8000 meetri kõrguste mägede tippu (17. mägironijana maailmas lisahapniku abil). Tal kulus selleks 16 aastat (1993–2009). Tema 14. tipp oli Xixabangma (8037 m) (tipus 2. oktoobril 2009). Tagantjärele (juulis 2022) Eberhard Jurgalski hallatava veebisaidi 8000ers väitel oli Andrew Lock 2002. aastal jõudnud Manaslu tipputõusus vaid eeltippu (tähistus C2). Dhaulagiri peatippu jõudmise kohta (ronitud 1997) ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Eelmainitud asjaolud ei saanud takistuseks Jurgalski meeskonnal kanda Locki nimi ajaloolise, nn "pärandi nimistu" koosseisu. 14 8K Legacy Table. 8000ers.com 14 8K Transition Table. 8000ers.com
Iván Vallejo

Iván Vallejo (sündinud 19. detsembril 1959 Ambatos Tungurahua provintsis) on Ecuadori alpinist. Ta on tõusnud kõigi (14) üle 8000 meetri kõrguste mägede tippu (seitsmenda mägironijana maailmas ilma lisahapniku abita). Tal kulus selleks 11 aastat (1997–2008). Tema 14. tipp oli Dhaulagiri (8167 m) (tipus 1. mail 2008). Tagantjärele (juulis 2022) Eberhard Jurgalski hallatava veebisaidi 8000ers väitel oli Iván Vallejo 2008. aastal jõudnud Dhaulagiri tipputõusus vaid eeltippu (tähistus WRFS) ja 1997. aastal, kui ta ronis Manaslu tippu, polnud ta eeltipust C2 kõrgemale jõudnudki. Kuid need asjaolud ei saanud takistuseks Jurgalski meeskonnal kanda Vallejo nimi ajaloolise, nn "pärandi nimistu" koosseisu. 14 8K Legacy Table. 8000ers.com 14 8K Transition Table. 8000ers.com
João Garcia

João José Silva Abranches Garcia, ka João Garcia (sündinud 11. juunil 1967 Lissabonis) on portugali alpinist. Ta on tõusnud kõigi (14) üle 8000 meetri kõrguste mägede tippu (10. mägironijana maailmas ilma lisahapniku abita). Tal kulus selleks 17 aastat (1993–2010). Tema 14. tipp oli Annapurna (8091 m) (tipus 17. aprillil 2010). Tagantjärele (juulis 2022) Eberhard Jurgalski hallatava veebisaidi 8000ers väitel oli João Garcia 2009. aastal jõudnud Manaslu tipputõusus vaid eeltippu (tähistus C2). Dhaulagiri peatippu jõudmise kohta (ronitud 1994) ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Eelmainitud asjaolud ei saanud takistuseks Jurgalski meeskonnal kanda Garcia nimi ajaloolise, nn "pärandi nimistu" koosseisu. 14 8K Legacy Table. 8000ers.com 14 8K Transition Table. 8000ers.com
Hirotaka Takeuchi

Hirotaka Takeuchi (sündinud 8. jaanuaril 1971) on jaapani alpinist. Ta on tõusnud kõigi (14) üle 8000 meetri kõrguste mägede tippu (27. mägironijana maailmas lisahapniku abil). Tal kulus selleks 17 aastat (1995–2012). Tema 14. tipp oli Dhaulagiri (8167 m) (tipus 26. mail 2012). Tagantjärele (juulis 2022) Eberhard Jurgalski hallatava veebisaidi 8000ers väitel oli Hirotaka Takeuchi 2007. aastal jõudnud Manaslu tipputõusus vaid eeltippu (tähistus C2) ja Dhaulagiri tipputõusus (ronitud 2012) eeltippu (tähistus WRFS). Eelmainitud asjaolud ei saanud takistuseks Jurgalski meeskonnal kanda Takeuchi nimi ajaloolise, nn "pärandi nimistu" koosseisu. 14 8K Legacy Table. 8000ers.com 14 8K Transition Table. 8000ers.com
Arjun Vajpai

Arjun Vajpai (sündinud 9. juunil 1993 Mumbais) on India alpinist. Ta on lõpetanud Uttarkashis (Uttarakhandi osariigis) asuva Nehru Mägironimise Instituudis mägironimise kursuse. Alpinismiga hakkas Vajpai tegelema varases eas. 16-aastaselt tõusis ta juba Džomolungma (22. mail 2010) ja 17-aastaselt Lhotse tippu (20. mail 2011). 2024. aastal plaanis ronida Xixabangma (8027 m) tippu, kuid see mägi asub tervikuna Tiibetis. Aprillis 2024 edastas aga Hiina alpinismisamet teate, et nad ei luba ronimistegevust Xixabangmas. 2010 – Džomolungma (8848 m) 2011 – Manaslu (8163 m) 2011 – Lhotse (8516 m) 2016 – Cho Oyu (8188 m) 2016 – Makalu (8485 m) 2018 – Kangchenjunga (8586 m) 2023 – Annapurna (8091 m) Ascents - Spring 2010 - Everest (South). himalayandatabase.com Ascents - Spring 2011 - Lhotse. himalayandatabase.com China closes Shishapangma, Cho Oyu shattering 14-peak dream of many climbers. thehimalayantimes.com, 23. aprill 2024  Arjun Vajpai – pildid, videod ja helifailid Wikimedia Commonsis
Nima Rinji Sherpa

Nima Rinji Sherpa, ka Nima Rinji (sündinud 18. aprillil 2006) on Nepali šerpa alpinist. Ta tõusis mais 2024 Makalu (8485 m) tippu. Meedia teatel oli see tema arvult 12. kaheksatuhandeline mäetipp. 8. juunil 2024 tõusis Nima Rinji Kangchenjunga (8586 m) tippu. Nima Rinjil on jäänud 14 kaheksatuhandelisest ronida vaid üks tipp, kuid Xixabangma (8027 m) asub tervikuna Tiibetis. Aprillis 2024 väljastas aga Hiina mägironimisamet teate, et nad ei luba ronimistegevust Xixabangmas. Nii Nima Rinji isa Tashi Lakpa Sherpa kui ka lelled Mingma Sherpa ja Chhang Dawa Sherpa on samuti mägironijad. SST Manaslu Expedition Summit Update #2!!. sevensummittreks.com, 30. september 2022 Nima Rinji, 18, scales Makalu completing 12th peak above 8000m. thehimalayantimes.com, 5. mai 2024 Angela Benavides. "18-Year-Old Summits Kangchenjunga". explorersweb.com, 8. juuni 2024 China closes Shishapangma, Cho Oyu shattering 14-peak dream of many climbers. thehimalayantimes.com, 23. aprill 2024 Angela Benavides. "Last-Minute Attempt on Kangchenjunga". explorersweb.com, 3. juuni 2024